da en en en fr de da id da da da da da da da da da da da da da da nb da en en en en
Det var årets vigtigste sejr...................... - Svanholm Cricketklub
Tirsdag d. 28. marts 2017 kl. 18:11 af Henrik Pfaff
Det var årets vigtigste kamp, sagde en af 1.holdsspillerne – vi skal undlade at sige hvilken af hensyn til hans forhold til anføreren. Hans udsagn gjaldt indendørsfinalen mod Ishøj om Østmesterskabet i Schneekloth-Hallen.
De to klubber har mødt hinanden masser af gange indendørs. Ishøj er indendørsspecialister og er vel den klub, der træner mest i det ikke så ædle spil.
Hos os har 1. holdet træningsmæssigt stort set lagt spillet på hylden og træner i net, mens 2. og 3. holdsspillerne for det meste foretrækker indendørsspillet.
Men 1. holdsspillerne er vokset op med indendørsspillet og deltager gerne i turneringen, hvor vi gik ubesejret igennem.
Slutspillet foregik i søndag i Schneekloth-hallen og 1. holdet havde sidste års semifinale mod Ishøj II i baghovedet. Her foldede Svanholm ynkeligt sammen, da holdet mistede 4 gærder i forsøget på at score de vindende 4 point mod Ishøjs 2. hold, så Ishøjs 1. hold vandt turneringen.
Til en vis grad gjorde Ishøjs 1. hold det samme i år.
Svanholm scorede i finalen indledningsvist 132 – en af de scorer, der kan gå begge veje. Ishøj var godt på vej og havde 87 på ca. 8 overe for to gærder, da først Basit Javed snuppede et gærde, hvorefter Zishan Shah, der altid har været en god indendørsspiller, tog de sidste 2af sine i alt 4 gærder i den næste over, så Ishøj endte med 97. Han var klart dagens bedste. Han ville nu slet ikke spille indendørs i år, men det glemte han, da han så holdets skadesliste.
Forinden havde Svanholm I slået vores eget tredjehold, der om som vinder af gruppe B og C kom til finalen, men de gjorde det flot – ikke mindst i betragtning af, at ham, der skulle være stjerne Saif Ahmad (skadet hele vinteren, så han først kom i gang til de sidste 3. holdskampe) var så tynget af begivenhederne, at han omgående fik gardinerne til at blafre med hvad der formentlig udendørs ville være gået til seks.
Kizhar Javaid var absolut i toppen af ungdomsafdelingen, men har de senere år ikke gjort noget ved det udover
at spille nogle 3. holdskampe. Nu vil han være med igen for alvor
Ahmadfamilien yngste drengespilleren Sami Ahmad ud kastes ud med bror Saad som keeper. Sami har ellers spillet så flot for 3. holdet
Kampens spiller anfører og træner Zishan – og nu også tøjmester – mere derom senere
Østindevinderne senior 2017. Stående fra venstre Zameer Khan, Zishan Shah, Saad Ahmad, Saud Munir, Hamid Shah, Imran Raja Khan og Basit Javed
Semifinale: Svanholm I 152 (Saud Munir32x, Zishan Shah 26, Hamid Shah 38x) over Svanholm III 105 (Sonnich Thacker 23, Khizar Javaid 22).
Finale Svanholm I 132 (Zishan Shah 23, Hamid Shah 23, Zameer Khan 20) over Ishøj 97 ( Zishan Shah 4/18).